Basari ni za matajiri tu?  
Gavana wa Lamu, Fahim Twaha ambaye alijitolea kumfadhili mwanafunzi 

Kisa cha msichana Diana Nyaboke kutoka Bungoma aliyenyimwa basari kumwezesha kujiunga na kidato cha kwanza kimeanika uozo ambao umezonga utaratibu wa ugavi wa fedha hizo. Msichana huyo alikosa karo kumwezesha kujiunga na shule ya upili ya Moi Girls, Eldoret. Licha ya kuzoa alama 401 kwenye mtihani wa Darasa la Nane (KCPE)
Kulingana na mamake, Bi Priscilla Nyanchera, ombi lake la kuomba basari katika Mpango wa Ufadhili wa Masomo Kaunti ya Bungoma lilitupiliwa mbali katika hali ya kutatanisha.
Ikizingatiwa anatoka katika famila maskini, mwanafunzi huyo alikuwa anatakaa kurudia katika Darasa la Nane, kilio chake kilipowafikia Wakenya Gavana Fahim Twaha wa Lamualiahidi kumlipia msichana huyo karo ya Sh53,000 ya mwaka mzima, kumweze 
sha kumaliza masomo yake ya kidato cha Kwanza. 
Gavana Wycliffe Wangamati alitaja tukio hilo kuwa kosa" lililofanyika bila ufahamu wake. 
Gavana Twaha alikuwa miongoni mwa mamia ya Wakenya maarufu waliojitokeza kumwahidi kumlipia karo kumaliza masomo yake ya shule ya upili. 
Miongoni mwa wale walioahidi kumsaidia ni Spika wa Bunge la Seneti KenLusaka, Seneta Maalum Milicent Omanga, mwanamuziki Akothee, kampuni ya kutengeneza mikate ya Broadways kati ya Tana River) kati ya wengine.
Licha ya ahadi hizo, wadadisi wa elimu na uwajibikaji wa kijamii wanasema kuna
 maelfu ya wanafunzi wengi werevu kutoka wanaotoka familia maskini wanaokosa nafasi kuendeleza masomo yao kutokana na ufisadi, mapendeleo na usiri unaogubika mchakato mzima wa utoaji basari za elimu nchini.
 
Wanataja kisa hicho kuwa sehemu ya  maelfu ya wanafunzi kutoka familia maskini ambao hukosa kufanikisha ndoto zao maishani kwa kukosa njia za kuwafikia  
watu wanaoweza kuwasaidia kupata ufadhili wa masomo. 
“Tukio hilo ni taswira kamili kuhusu uozo upo katika taasisi muhimu nchini. 
Ni vipi mwanafunzi aliyezoa alama kama  420 anapata hizo anaweza kukosa ufadhili katika kaunti iliyo na mpango wa ufadhili wa gavana, mbunge na Mwakilishi wa Wanawake? Ni  ishara kuwa bado tuna safari ndefu kulainisha utendakazi katika taasisi hizo," akasema Bi Wanjiru Gikonyo kutoka Taasisi ya Uwajibikaji wa Jamii . 
Mbali na mwanafunzi huyo, baadhi ya wale wameeleza hofu ya kukosa kujiunga na Kidato cha kwanza ni Caroline Mkamburi kutoka Kaunti ya Migori, aliyezoa  
alama 363, Becky Anyango (303, Migori),  Margaret Miteka (378, Nakuru), TeddyJoshua (301, Uasin Gishu), Mata Kaja (351,  wengine. 
Caroline anasema babake anafanya kazi za vibarua, hivi kwamba inakuwa vigumu kwao hata kupata chakula cha kutosha na kuwalipia karo ndugu zake wengine wawili ambao wamo katika shule ya upili. 
Simulizi ni kama iyo hiyo kwa binti Mata Kaja, anayesema amelazimika kuingilia uvuvi ili kukidhi mahitaji ya familia yao. “Mimi ni yatima. Nilipata barua katika Shule ya Upili ya Wasichana ya Bura. Je, ni vipi ninaweza kupata karo? Kila mara huwa naamka mapema kwenda katika Ziwa Shakababo kuvua samaki pamoja na shangazi yangu,” akasema,  
Wazazi wengi ambao walizungumza nasi walieleza kutamaushwa na taratibu 
nyingi ambazo huwa wanalazimishwa kufuata ili kupata ufadhili wa elimu kwa watoto wao, hasa katika Hazina ya Maeneobunge  (NG-CDF)
“Ni kinaya kuwa basari hupewa watu matajiri na wenye uwezo wa kulipa karo za wanao bila matatizo yoyote. Watu maskini huwa wanaachwa kujitetea kwa njia zote bila mafanikio," asema Bi Mary Auma, ambaye ni mkazi wa Nairobi. 
Wadadisi wanasema, kuna haja serikali kubuni mfumo utakaohakikisha kuna uwazi kutambua wanafunzi werevu wanaotoka familia maskini ili kuhakikisha kila mmoja ana nafasi ya kutimiza ndoto zake maishani. 


Question: Diana Nyamboke alizoa alama ngapi
Answer: 401